Πανελλήνιο πρωτάθλημα στίβου ανδρών 1936

Το Πανελλήνιο πρωτάθλημα στίβου ανδρών 1936 διεξήχθη στην Αθήνα, στο Παναθηναϊκό Στάδιο στις 30, 31 Μαΐου και 1 Ιουνίου 1936. Πρωταθλητής σύλλογος αναδείχθηκε ο Πανελλήνιος Γ.Σ. και κατέκτησε για 3η φορά το έπαθλο του νικητή, το αγαλματίδιο "Θρίαμβος".

 Οι Πανελλήνιοι Αγώνες 1936 διεξήχθησαν από το Σάββατο 30/5 ως τη Δευτέρα 1/6/1936, που ήταν ημέρα της αργίας του Αγίου Πνεύματος. Προηγουμένως, την Παρασκευή 29/5, είχε γίνει το αγώνισμα της σφυροβολίας στος γυμναστήριο Πανελληνίου. Τους αγώνες παρακολούθησαν πάνω από δέκα χιλιάδες φίλαθλοι και το εισιτήριο κόστιζε 10 δρχ. Την τελευταία ημέρα προσήλθε στο Στάδιο η βασιλική οικογένεια που λίγους μήνες ενωρίτερα είχε επανέλθει στην Ελλάδα με δημοψήφισμα. Ο Βασιλιάς Γεώργιος Β΄ απένειμε τα έπαθλα στους νικητές. Επίσης, στην τελετή λήξης παρέστησαν ο πρωθυπουργός Ιωάννης Μεταξάς, ο υφυπουργός Γεωργακόπουλος και ο νομάρχης Αττικής Καλαμάρας. Υπήρξε μεγάλη συμμετοχή αθλητών από τους συλλόγους του κέντρου, οκτώ επαρχιακούς και δύο από την Κύπρο. Ίσχυσε το σύστημα βαθμολογίας 6-5-4-3-2-1 για τους έξι πρώτους νικητές κάθε αγωνίσματος και βαθμολογήθηκαν 18 σωματεία από όλη την Ελλάδα και την Κύπρο. Αστέρια των αγώνων ήταν ο Χρήστος Μάντικας και ο Στέλιος Κυριακίδης, ο οποίος κατέρριψε το πανελλήνιο ρεκόρ στα 10χλμ. Το πρωτάθλημα μαραθωνίου διεξήχθη χωριστά, στις 7 Ιουνίου, στην παραλιακή διαδρομή Στάδιο-λεωφόρος Όλγας-λεωφόρος Συγγρού-Παλαιό Φάληρο-λεωφόρος Ποσειδώνος-Γλυφάδα-Βούλα και επιστροφή από την ίδια διαδρομή, ώστε να δροσίζονται οι αθλητές από τη θαλάσσια αύρα, κάτι που είχε ξαναγίνει το 1932. Η επιλογή της διαδρομής δέχτηκε πολλές κριτικές και δεν χρησιμοποιήθηκε ξανά. Ο αγώνας χαρακτηρίστηκε "προολυμπιακός μαραθώνιος" και δεν μέτρησε στη γενική βαθμολογία. Χωριστά έγινε και το πρωτάθλημα δεκάθλου, στις 6-7 Ιουνίου στο Στάδιο, παράλληλα με το Πανελλήνιο πρωτάθλημα στίβου γυναικών 1936. Εκτός από τα μετάλλια και διπλώματα που δόθηκαν στους τρεις πρώτους νικητές κάθε αγωνίσματος, απονεμήθηκαν επίσης τα εξής ειδικά έπαθλα: Έπαθλο "Θρίαμβος" του ΣΕΓΑΣ για τον πολυνίκη σύλλογο: Πανελλήνιος Γ.Σ. Έπαθλο "Παρνασσού" συλλογικής βαθμολογίας ρίψεων: Πανελλήνιος Γ.Σ. Έπαθλο "Πειραϊκού Συνδέσμου" συλλογικής βαθμολογίας δρόμων: Παναθηναϊκός Α.Ο. Έπαθλο "Πανιωνίου" εις μνήμην του "Αρχιστρατήγου της Νίκης" Λεων. Παρασκευόπουλου συλλογικής βαθμολογίας αλμάτων: Α.Ο. Παλαιό Φάληρο Έπαθλο Υπουργείου Παιδείας: Στέλιος Κυριακίδης Έπαθλο Δημάρχου Αθηναίων Κώστα Κοτζιά: Ρένος Φραγκούδης, Ναπολέων Παπαγεωργίου, Κώστας Πανταζής Το σαββατοκύριακο, 14 και 15 Νοεμβρίου 1936 διεξήχθησαν στο Στάδιο, με ξεχωριστή βαθμολογία, τα πανελλήνια πρωταθλήματα σκυταλοδρομιών (4x100, 4x200, 4x400, 4x800, 4x1500 και βαλκανική), πεντάθλου (200μ, 1500μ, δίσκος, μήκος, ακόντιο), σφαιροβλίας, λιθοβολίας και 1500μ βάδην. Στους αγώνες δεν μετείχαν οι περισσότεροι γνωστοί πρωταθλητές. Παρόλαυτα καταρρίφθηκε ένα στοιχειωμένο πανελλήνιο ρεκόρ, από τον Βασιλόπουλο στα 1500μ βάδην, που κρατούσε 30 χρόνια, από το 1906 και το κατείχε ο Σπετσιώτης με 7.34.0. Σκυταλοδρομία 4x100μ: Παναθηναϊκός (Καποτάς, Παπαντωνίου, Θάνος, Σκιαδάς): 46.4 Σκυταλοδρομία 4x200μ: Πανελλήνιος (Σωτηριάδης, Κουρέτης, Κουμάσος, Καλοδούκας): 1.40.8 Σκυταλοδρομία 4x400μ: Παναθηναϊκός (Καραγιώργος, Κατσής, Καποτάς, Σκιαδάς): 3.48.34 Σκυταλοδρομία 4x800μ: Πανελλήνιος (Γλένης, Σταυροπιερράκος, Μαραντίδης, Μωραΐτης): 9.05.0 Σκυταλοδρομία 4x1500μ: Πανελλήνιος (Κομνηνός, Μαραντίδης, Κεσεμίδης, Μωραΐτης): 19.53.2 Βαλκανική 1500μ (800x400x200x100μ): Παναθηναϊκός (Αρβανίτης, Σκιαδάς, Θάνος, Καποτάς): 3.51.0 1500μ βάδην: Βασιλόπουλος (Π. Φαλήρου): 7.08.0 (ν.π.ρ.) Σφαιροβολία: Τριανταφυλλίδης (Πανελλήνιος): 12,08μ. Λιθοβολία: Σιγανπος (Εθνικός ΓΣ): 17,88μ. Πένταθλο: Σκιαδάς (Παναθηναϊκός): 2.205β. "Η ιστορία των Πανελληνίων Αγώνων", Αθλητική Ηχώ, 16/6/1949. "Η ιστορία των Πανελληνίων Αγώνων", Αθλητική Ηχώ, 18/6/1949. "Η ιστορία των Πανελληνίων Αγώνων", Αθλητική Ηχώ, 20/6/1949. "Η ιστορία των Πανελληνίων Αγώνων", Αθλητική Ηχώ, 23/6/1949. Ηρ. Αθανασόπουλος, "Μαραθώνιος & Μαραθώνας", Αθήνα 2010, σσ. 192. εφ. "Ακρόπολις", φ. 2/6/1936, ψηφ. σελ. 364. εφ. "Βραδυνή", φ. 29/5/1936, ψηφ. σελ. 416.